Í nýliðnum nóvember voru 733 fólks - og sendibílar nýskráðir hér á landi . Ellefu fyrstu mánuðina voru 12.392 fólks - og sendibílar nýskráðir samanborið við 19.304 á sama tímabili 2018 . Nemur samdrátturinn tæpum 36% milli ára . Í tilkynningu segir að hlutdeild BL í nóvembersölunni hafi verið 30% . Hlutdeild fyrirtækisins í bílamarkaðinum það sem af væri þessu ári næmi 27,8 prósentum ; 24,2% á einstaklingsmarkaði , 27,1 á fyrirtækjamarkaði og 31,9% á markaði bílaleiga . Af merkjum BL var Nissan söluhæstur í nóvember með 74 nýskráningar , Dacia í öðru með 53 nýskráningar og Hyundai í þriðja með 33 , þar af 30 til einstaklinga og fyrirtækja . Söluhæstamerki BL til bílaleiga í nóvember var Nissan með 45 nýskráningar . Næstur kom Dacia með 44 skráningar . Af lúxusmerkjum BL var 31 nýskráður í nóvember , flestir frá Land Rover eða 19 og var markaðshlutdeild BL á þeim hluta markaðarins 34,1% í mánuðinum og 35,5% það sem af er ári . Vistmildir þriðjungur sölu BL Hjá BL var 121 fólks - og sendibíll nýskráður einstaklingum og fyrirtækjum ( án bílaleiga ) ínóvember og var þriðjungur þeirra vistmildur bíll , eða 41 talsins ; 30 rafbílar , 10 tengiltvinnbílar og einn svonefndur mildur tvinnbíll . Hlutfall vistmildra bíla hjá BL í nóvember nam 34% heildarfjölda nýskráninga fyrirtækisins til annarra en bílaleiga . Þess má jafnframt geta að á markaðnum í heild var 71 tengiltvinnbíll nýskráður einstaklingum í nóvember , eða 20,5% heildarnýskráninga , og er þetta hæsta hlutfall tengiltvinnbíla í einum mánuði til einstaklinga það sem af er árinu .